




На основу чл. 4. и 85. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018, 114/2021 и 92/2023), члана 19. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (Сл. гласник РС“ бр. 107/2023) и члана 25. Одлуке о градским управама града Сремска Митровица („Службени лист града Сремска Митровица“, број 17/2024), в.д. заменика начелника Градске управе за опште и заједничке послове града Сремска Митровица, доноси
                          			
Р Е Ш Е Њ Е


[bookmark: _Hlk101129755]          Именује се конкурсна комисија за спровођење интерног конкурса за попуњавање извршилачког радног места Послови конобара, намештеника четврте врсте, једним извршиоцем на неодређено време у Градској управи за опште и заједничке послове – Служба за заједничке послове, систематизовано чланом 27. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 20/2024)
  у саставу: 

1. Милутин Дронић – намештеник четврте врсте, запослен у Градској управи за опште и заједничке послове, Руководилац службе за заједничке послове
2. Мирјана Филиповић – намештеник четврте врсте, запослен у Градској управи за опште и заједничке послове, Послови конобара
3.  Јелена Ђонлић – самостални саветник, Руководилац Службе за људске ресурсе у Градској управи за опште и заједничке послове 


       Конкурсна комисија има задатак да спроведе изборни поступак за попуњавање извршилачког радног места из става 1. диспозитива овог решења, у складу са Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе.  


О б р а з л о ж е њ е

         Решењем о попуњавању радног места број 003371194-2024-66999-005-000-100-001 од 29.11.2024. године, покренут је поступак попуњавања извршилачког радног места Послови конобара, намештеник четврте врсте, једним извршиоцем на неодређено време систематизовано чланом  27. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица у оквиру Градске управе за опште и заједничке послове – Служба за заједничке послове.
        Чланом 4. Закона о запосленима у аутономним покрајинама и јединицама локалне самоуправе прописано је да за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, или начелник управе градске општине, односно руководилац који руководи службом или организацијом.
Чланом 85. Закона о запосленима у аутономним покрајинама и јединицама локалне самоуправе прописано је да интерни конкурс спроводи конкурсна комисија од три члана.
 Чланом 19. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе прописано је да се конкурсна Комисија именује пре него што се огласи интерни конкурс, да Комисија има непаран број чланова, а најмање три. Истовремено са именовањем чланова комисије могу да се именују и заменици чланова комисије. Најмање један члан комисије мора имати стечено високо образовање.


[bookmark: clan_174][bookmark: str_175]Имајући у виду напред наведено, в.д. заменика начелника Градске управе за опште и заједничке послове града Сремска Митровица, донео је одлуку као у диспозитиву овог решења.

